|  |  |
| --- | --- |
| Številka: 302-32/2017/110 | |
| Ljubljana, dne 8.4.2019 | |
|  | |
| **GENERALNI SEKRETARIAT VLADE REPUBLIKE SLOVENIJE**  [**gp.gs@gov.si**](mailto:gp.gs@gov.si) | |
| ZADEVA: Poročilo o izvajanju ukrepov Akcijskega načrta »Slovenija – dežela zagonskih podjetij (startupov)« v letu 2018 – predlog za obravnavo | | | | |
| 1. Predlog sklepov vlade: | | | | |
| Na podlagi 2. in 5. člena ter šestega odstavka 21. člena Zakona o Vladi Republike Slovenije (Uradni list RS, št. 24/05 - uradno prečiščeno besedilo, 109/08, 55/09, 38/10 - ZKUN, 8/12, 21/13, 47/13 - ZDU-1G, 65/14 in 55/17) in 56. člena Zakona o državni upravi (Uradni list RS, št. [113/05](http://www.uradni-list.si/1/objava.jsp?sop=2005-01-5007" \t "_blank" \o "Zakon o državni upravi (uradno prečiščeno besedilo)) – uradno prečiščeno besedilo, [89/07](http://www.uradni-list.si/1/objava.jsp?sop=2007-01-4388) – odl. US, [126/07](http://www.uradni-list.si/1/objava.jsp?sop=2007-01-6415) – ZUP-E, [48/09](http://www.uradni-list.si/1/objava.jsp?sop=2009-01-2380), [8/10](http://www.uradni-list.si/1/objava.jsp?sop=2010-01-0251) – ZUP-G, [8/12](http://www.uradni-list.si/1/objava.jsp?sop=2012-01-0268) – ZVRS-F, [21/12](http://www.uradni-list.si/1/objava.jsp?sop=2012-01-0815), [47/13](http://www.uradni-list.si/1/objava.jsp?sop=2013-01-1783), [12/14](http://www.uradni-list.si/1/objava.jsp?sop=2014-01-0304), [90/14](http://www.uradni-list.si/1/objava.jsp?sop=2014-01-3646) in [51/16](http://www.uradni-list.si/1/objava.jsp?sop=2016-01-2246)) je Vlada Republike Slovenije na seji dne \_\_\_\_\_ pod točko \_\_\_ dnevnega reda sprejela naslednje sklepe:   1. Vlada Republike Slovenije se je seznanila s Poročilom o izvedenih ukrepih iz Akcijskega načrta »Slovenija – dežela zagonskih podjetij (startupov)«. 2. Vlada Republike Slovenije nalaga ministrstvom, navedenim v Akcijskem načrtu “Slovenija – dežela zagonskih podjetij (startupov)”, da izvedejo še neizvedene ukrepe iz Akcijskega načrta »Slovenija – dežela zagonskih podjetij (startupov)«. 3. Vlada Republike Slovenije nalaga Ministrstvu za gospodarski razvoj in tehnologijo, da pripravi poročilo o izvedenih ukrepih iz Akcijskega načrta »Slovenija – dežela zagonskih podjetij (startupov)« do 31.1.2020.   Stojan Tramte  GENERALNI SEKRETAR  Priloge:   * Obrazložitev, * Poročilo o izvedenih ukrepih iz Akcijskega načrta »Slovenija – dežela zagonskih podjetij (startupov)«.   Sklep prejmejo:   * Ministrstvo za gospodarski razvoj in tehnologijo, * Ministrstvo za finance, * Ministrstvo za izobraževanje, znanost in šport, * Ministrstvo za kulturo, * Ministrstvo za delo, družino, socialne zadeve in enake možnosti, * Ministrstvo za zunanje zadeve, * Ministrstvo za notranje zadeve, * Ministrstvo za javno upravo, * Ministrstvo za pravosodje, * Ministrstvo za kmetijstvo, gozdarstvo in prehrano, * Ministrstvo za okolje in prostor, * Ministrstvo za infrastrukturo, * Služba Vlade RS za zakonodajo, * Urad Vlade RS za komuniciranje, * Generalni sekretariat Vlade RS, * člani delovne skupine za pripravo Akcijskega načrta. | | | | |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** | | | | |
| / | | | | |
| **3.a Osebe, odgovorne za strokovno pripravo in usklajenost gradiva:** | | | | |
| * mag. Aleš Cantarutti, državni sekretar, Ministrstvo za gospodarski razvoj in tehnologijo * Jernej Tovšak, generalni direktor, Ministrstvo za gospodarski razvoj in tehnologijo | | | | |
| **3.b Zunanji strokovnjaki, ki so sodelovali pri pripravi dela ali celotnega gradiva:** | | | | |
| / | | | | |
| **4. Predstavniki vlade, ki bodo sodelovali pri delu državnega zbora:** | | | | |
| / | | | | |
| 5. Kratek povzetek gradiva: | | | | |
| Vlada Republike Slovenije je dne 16.11.2017 sprejela sklep št. 30200-3/2017/5, s katerim se je seznanila z dokumentom »Zaznane ovire skupnosti zagonskih (startup) podjetij« ter sprejela Sklep o imenovanju delovne skupine za pripravo Akcijskega načrta »Slovenija – dežela zagonskih podjetij (startupov).  Vlada Republike Slovenije je dne 21.3.2018 sprejela sklep št. 30200-1/2018/3, s katerim se je seznanila s Poročilom delovne skupine za pripravo Akcijskega načrta »Slovenija – dežela zagonskih podjetij (startupov)« in hkrati je sprejela Akcijski načrt »Slovenija – dežela zagonskih podjetij (startupov)«, naložila ministrstvom, da izvedejo ukrepe iz Akcijskega načrta do 31. 12. 2018 ter Ministrstvu za gospodarski razvoj in tehnologijo pripravi poročilo o izvedenih ukrepih iz Akcijskega načrta do 31. 1. 2019. Določila je tudi, da se ukrepi iz Akcijskega načrta uvrstijo v Enotni dokument za zagotavljanje boljšega zakonodajnega in poslovnega okolja ter dvig konkurenčnosti.  Ministrstva navedena v Akcijskem načrtu »Slovenija – dežela zagonskih podjetij (startupov)« so izvedla določene ukrepe, nekateri med njimi pa potrebujejo pripravo podlag za izvedbo.  Ukrepi iz Akcijskega načrta »Slovenija – dežela zagonskih podjetij (startupov)« so uvrščeni v Enotni dokument za zagotavljanje boljšega zakonodajnega in poslovnega okolja ter dvig konkurenčnosti in o njihovi izvedbi ministrstva redno poročajo. | | | | |
| 6. Presoja posledic za: | | | | |
| a) | javnofinančna sredstva nad 40.000 EUR v tekočem in naslednjih treh letih | | | NE |
| b) | usklajenost slovenskega pravnega reda s pravnim redom Evropske unije | | | NE |
| c) | administrativne posledice | | | NE |
| č) | gospodarstvo, zlasti mala in srednja podjetja ter konkurenčnost podjetij | | | NE |
| d) | okolje, vključno s prostorskimi in varstvenimi vidiki | | | NE |
| e) | socialno področje | | | NE |
| f) | dokumente razvojnega načrtovanja:   * nacionalne dokumente razvojnega načrtovanja * razvojne politike na ravni programov po strukturi razvojne klasifikacije programskega proračuna * razvojne dokumente Evropske unije in mednarodnih organizacij | | | NE |
| 7.a Predstavitev ocene finančnih posledic nad 40.000 EUR: /  (Samo če izberete DA pod točko 6.a.) | | | | |
| 7.b Predstavitev ocene finančnih posledic pod 40.000 EUR:  **Gradivo nima nobenih finančnih posledic.** | | | | |
| **8. Predstavitev sodelovanja z združenji občin:** | | | | |
| Vsebina predloženega gradiva (predpisa) vpliva na:  pristojnosti občin,  delovanje občin,  financiranje občin. | | | DA**/NE** | |
| Gradivo (predpis) je bilo poslano v mnenje:  Skupnosti občin Slovenije SOS: DA/**NE**  Združenju občin Slovenije ZOS: DA/**NE**  Združenju mestnih občin Slovenije ZMOS:DA/**NE** | | | | |
| **9. Predstavitev sodelovanja javnosti:** | | | | |
| Gradivo je bilo predhodno objavljeno na spletni strani predlagatelja: | | | DA/**NE** | |
| Sodelovanje javnosti upoštevaje 9. člen Poslovnika vlade RS ni potrebno. | | | | |
|  | | | | |
| **10. Pri pripravi gradiva so bile upoštevane zahteve iz Resolucije o normativni dejavnosti:** | | | DA/**NE** | |
| **11. Gradivo je uvrščeno v delovni program vlade:** | | | DA/**NE** | |
| Zdravko Počivalšek  minister | | | | |

**OBRAZLOŽITEV**

Zagonska (startup) podjetja so izjemnega pomena za razvoj slovenskega gospodarstva in spodbujanje podjetništva. Za spodbujanje zagonskih podjetij je v Sloveniji že na voljo podporno okolje v obliki SPOT točk, univerzitetnih in podjetniških inkubatorjev, tehnoloških parkov, pospeševalnikov ter finančne spodbude (subvencije, semenski kapital, itd.), vendar pa podjetja še vedno ugotavljajo različne ovire, ki onemogočajo njihov hitrejši razvoj.

Zato je startup skupnost v okviru konference PODIM dne 11.5.2017 pripravila pregled ovir za zagonska (startup) podjetja.

Vlada RS se je 16.11.2017 seznanila z dokumentom »Zaznane ovire skupnosti zagonskih (startup) podjetij« in je sprejela sklep o imenovanju medresorske delovne skupine, ki bo pripravila Akcijski načrt »Slovenija-dežela zagonskih (startup) podjetij«. Delovno skupino sestavljajo predstavniki ministrstev, pristojnih za področje gospodarskega razvoja in tehnologije, financ, izobraževanja, znanosti in športa, kulture, dela, družine, socialnih zadev in enakih možnosti, zunanjih zadev, notranjih zadev, javne uprave, pravosodja, kmetijstva, gozdarstva in prehrane, predstavnik Slovenskega podjetniškega sklada in predstavniki startup skupnosti. Naloga delovne skupine je bila, da ugotovi, ali obstajajo ovire v praksi, in če te obstajajo, jih preuči in predstavi primerljive dobre prakse in rešitev iz tujine. Na tej podlagi je pripravila predlog Akcijskega načrta »Slovenija – dežela zagonskih podjetij (startupov)”.

Vlada Republike Slovenije se je dne 21.3.2018 seznanila s Poročilom delovne skupine za pripravo Akcijskega načrta »Slovenija – dežela zagonskih podjetij (startupov)« in sprejela je Akcijski načrt »Slovenija – dežela zagonskih podjetij (startupov)«. Hkrati je naložila ministrstvom, da izvedejo ukrepe iz Akcijskega načrta do 31. 12. 2018, Ministrstvo za gospodarski razvoj in tehnologijo pa pripravi poročilo o izvedenih ukrepih iz Akcijskega načrta do 31. 1. 2019. Določila je tudi, da se ukrepi iz Akcijskega načrta uvrstijo v Enotni dokument za zagotavljanje boljšega zakonodajnega in poslovnega okolja ter dvig konkurenčnosti.

Ministrstva navedena v Akcijskem načrtu »Slovenija – dežela zagonskih podjetij (startupov)« so izvedla določene ukrepe, nekateri med njimi pa potrebujejo pripravo strokovnih podlag za izvedbo. Podrobneje so ukrepi in njihova izvedba predstavljeni v prilogi.

Ukrepi iz Akcijskega načrta »Slovenija – dežela zagonskih podjetij (startupov)« so uvrščeni v Enotni dokument za zagotavljanje boljšega zakonodajnega in poslovnega okolja ter dvig konkurenčnosti in o njihovi izvedbi ministrstva redno poročajo.

**Poročilo o izvedenih ukrepih iz Akcijskega načrta »Slovenija – dežela zagonskih podjetij (startupov)«.**

Vlada Republike Slovenije je dne 16.11.2017 sprejela sklep št. 30200-3/2017/5, s katerim se je seznanila z dokumentom »Zaznane ovire skupnosti zagonskih (startup) podjetij« ter hkrati je sprejela Sklep o imenovanju delovne skupine za pripravo Akcijskega načrta »Slovenija – dežela zagonskih podjetij (startupov)«. Naloga delovne skupine, ki jo sestavlja 33 članov, je bila, da ugotovi, ali obstajajo ovire v praksi, in če te obstajajo, jih preuči in predstavi primerljive dobre prakse in rešitve iz tujine. Delovna skupina se je večkrat sestala in preučila zaznane ovire. Na tej podlagi je pripravila predlog Akcijskega načrta »Slovenija – dežela zagonskih podjetij (startupov)«.

Vlada Republike Slovenije je dne 21.3.2018 sprejela sklep št. 30200-1/2018/3, s katerim se je seznanila s Poročilom delovne skupine za pripravo Akcijskega načrta »Slovenija – dežela zagonskih podjetij (startupov)« in hkrati je sprejela Akcijski načrt »Slovenija – dežela zagonskih podjetij (startupov)«. Vlada Republike Slovenije je tudi naložila ministrstvom, da izvedejo ukrepe iz Akcijskega načrta do 31. 12. 2018, o čemer Ministrstvo za gospodarski razvoj in tehnologijo poroča do 31. 1. 2019. Določila je tudi, da se ukrepi iz Akcijskega načrta uvrstijo v Enotni dokument za zagotavljanje boljšega zakonodajnega in poslovnega okolja ter dvig konkurenčnosti.

Kot izhaja iz nadaljevanja, so ministrstva, navedena v Akcijskem načrtu »Slovenija – dežela zagonskih podjetij (startupov)«, izvedla določene ukrepe. Za druge pa so ugotovila, da potrebujejo pripravo strokovnih podlag za izvedbo z namenom iskanja rešitev.

Ukrepi iz Akcijskega načrta »Slovenija – dežela zagonskih podjetij (startupov)« so skladno s sklepom Vlade Republike Slovenije št. 30200-3/2018/3 z dne 21.3.2018 uvrščeni v Enotni dokument za zagotavljanje boljšega zakonodajnega in poslovnega okolja ter dvig konkurenčnosti in o njihovi izvedbi ministrstva redno poročajo.

Stanje in načrt aktivnosti za izvedbo ukrepov iz Akcijskega načrta “Slovenija – dežela zagonskih podjetij (startupov) na dan 31.1.2019

**ŽE REALIZIRANO**

|  |  |  |  |
| --- | --- | --- | --- |
| **Projekt za odpravo ovire** | **Zap. št. ovire iz akcijskega načrta** | **Zaznana ovira startup skupnosti** | **Opis projekta za odpravo ovire in okvirna časovnica** |
| **Register startup podjetij** | 0. | Startup podjetja se velikokrat soočajo s problemi oziroma izzivi, ki so v bolj razvitih državah rešeni bolj prijazno oziroma logično. Prav tako pa si želijo dodatne podpore pri svojem razvoju in soočanju s specifičnimi izzivi značilnimi za startup podjetja. Zato se je izoblikoval predlog o oblikovanju startup registra, ki bo omogočal oblikovanje posebnih ukrepov oz. rešitev za to ciljno skupino ter uvajanje izjem v posamezne zakone, ki bodo veljale za podjetja vpisana v startup register. | MGRT je poskrbel za sprejetje zakonskega določila v okviru Zakona o spodbujanju investicij (Uradni list RS, št. 13/18), ki uvaja definicijo startup podjetja ter vodenje registra le teh. Poleg startupov se bo vodil tudi poseben register podjetij z visoko dodano vrednostjo. Zakon o spodbujanju investicij je bil sprejet 15.2.2018: http://www.pisrs.si/Pis.web/pregledPredpisa?id=ZAKO7634 |
| **Odpravljena omejitev, da bi investitorji ustanavljali manjše naložbene sklade** | A.3. | Omejitev, ki investitorjem preprečuje, da bi ustanavljali manjše naložbene sklade. | Ministrstvo za finance je zaznano oviro odpravilo. |
| **Odpravljena ovira, ki finančno-tehnološkim (fintech) podjetjem preprečuje odprtje fiduciarnega računa** | D.4. | Ovira za razvoj ‘fintech’ podjetij, katerim Banka Slovenije preprečuje odprtje fiduciarnega računa, na katerem lahko uporabnik ločeno od svojega poslovnega oz. transakcijskega računa zbira sredstva svojih strank. | Odprava ovire je ustrezno zajeta v spremenjeni zakonodaji (Zakon o plačilnih storitvah, storitvah izdajanja elektronskega denarja in plačilnih sistemih, z začetkom veljavnosti 22.2.2018): <http://www.pisrs.si/Pis.web/pregledPredpisa?id=ZAKO7574> |
| **Odpravljena ovira, ki startup podjetjem olajša proces zaposlovanja tujcev** | C.3. | Prepočasno in preveč zapleteno zaposlovanje tujih državljanov, tudi izven držav EU, vsaj za tiste, ki imajo specifična znanja in jih čaka zaposlitev pri vnaprej znanem delodajalcu (še posebej pri visoko tehnoloških podjetjih). | MGRT je v sodelovanju z MNZ, MDDSZ, MZZ izvedel aktivnosti za odpravo ovire v dveh smereh:  1. projekt eBDP, s katerim je bila izvedena digitalizacija postopkov zaposlovanja tujcev (nadgradnja eVEM za 6 vlog). Potreben je še sestanek z MZZ glede spremembe Pravilnika, ki določa potrebo po predložitvi originalnih listin.  in  2. poenostavitve postopkov zaposlovanja tujcev, kjer je bil:   * sprejet Zakon o spodbujanju investicij, ki je uvedel register inovativnih zagonskih podjetij in register podjetij z visoko dodano vrednostjo, ki ju vodi Slovenski podjetniški sklad, * ustrezno spremenjen Zakon o zaposlovanju, samozaposlovanju in delu tujcev, ki je omogočil, da ni potrebno preverjati pogojev za podjetja v registru, * prav tako pa je bila vpeljana sprememba Odredbe o določitvi poklicev, v katerih zaposlitev tujca ni vezana na trg dela (izjema za poklice strokovnjakov s področja informacijsko komunikacijskih tehnologij (http://www.pisrs.si/Pis.web/pregledPredpisa?id=ODRE2408) – za katere se ne preverja trg dela).   Startup.si objavi in promovira napotke glede procedure zaposlovanja tujcev, ki vsebuje nasvete, kako se soočiti z izzivi na najučinkovitejši način.  SPS prouči možnost, da preko projekta Vsebinska podpora 2019-2023 zagotovi pravno podporo startupom vpisanim v startup register, ki se soočajo z izzivi zaposlovanja tujcev. |
| **Video ID Notar (eNotar)** | A.1. | Ob ustanovitvi ali dokapitalizaciji podjetja morajo biti investitorji fizično prisotni v Sloveniji, kar je velik problem za tujce | Do konca leta 2018 je bil izveden pilotni projekt v sodelovanju Ministrstva za notranje zadeve in Notarske zbornice Slovenije. Ministrstvo za notranje zadeve, ki je vodilo pilotni projekt, je pripravilo zaključno poročilo.  Predvidoma bodo sledile nadaljnje aktivnosti (nosilec MGRT). |
| **Finančni viri za zagonska podjetja** | A.5.  C.6. | Pomanjkanje javnih investicij in spodbujanja zasebnih investicij v zagonska podjetja.  Ni možnosti “štipendiranja” oz. financiranja mladih podjetnikov. | * MGRT je pripravil skupaj s startup skupnostjo ukrep, ki startupom (mladim inovativnim podjetnikom) omogoča, da črpajo sredstva iz naslova vavčerjev (do 10.000 EUR) za namene izdelave NSP (najosnovnejši sprejemljiv produkt) ali MVP (miniumum viable product) (prototipa) in njegove validacije na trgu (testiranje ujemanja problema in rešitve). Cilj bi bil, da startup validira idejo s pomočjo prototipa in se kvalificira za vpis v startup register, in sicer ob strokovni pomoči in nadzoru s strani SIO. * SPS izvaja javne razpise za zagonske subvencije P2 (do 54.000 EUR) do leta 2022. * SPS bo prek sodelovanja s SID banko nadaljeval s konvertibilnimi posojili SK75. * SPS je pripravil program soinvestiranja s poslovnimi angeli. * SPS se vključuje oziroma podpira sheme skladov tveganega kapitala v regiji (program CEFOF). |

**V NAČRTU ZA IZVEDBO V LETU 2019**

|  |  |  |  |
| --- | --- | --- | --- |
| **Projekt za odpravo ovire** | **Zap. št. ovire** | **Zaznana ovira startup skupnosti** | **Opis projekta za odpravo ovire in okvirna časovnica** |
| **Baza nasvetov na spletišču startup.si** | A.2 | Če želi zagonsko podjetje umakniti katerega od ustanoviteljev ali investitorjev (na način dezinvesticije) to v primeru, če podjetje posluje z izgubo ni mogoče. | Izvedeno: Izvedeni so bili sestanki z MGRT/Direktoratom za notranji trg in Slovenskim inštitutom za računovodstvo, kjer smo ugotovili, da:   * je pridobivanje in računovodska obravnava lastnih delnic harmonizirana na EU ravni, * za d.o.o. so določbe o pridobivanju lastnih poslovnih deležev manj stroge. Družba lahko pridobi lastni poslovni delež oziroma ga sprejme v zastavo, če so bili vložki v celoti vplačani, se oblikujejo rezerve za lastne deleže v skladu s petim odstavkom 64. člena ZGD-1 in družba ne pridobi vseh poslovnih deležev.   Predvidene aktivnosti: MGRT pripravi strokovne podlage skupaj z zunanjim strokovnjakom za rešitev zaznane ovire. |
| **Odprava omejitve investiranja za startupe vpisane v register** | A.4. | Omejitev, ki investitorjem preprečuje, da bi investirali v več podjetij hkrati, brez posebnih dodatnih pogojev. | Predvidene aktivnosti: MGRT pripravi strokovne podlage za dopolnitev ZGD-1, ki bo startupom vpisanim v startup register podelil izjemo vezano na investiranje, ki je preprečevala veriženje podjetij. |
| **Aktivno privabljanje tujih zasebnih investitorjev in promocija slovenskega ekosistema v tujini** | A.6.  D.1. | Nekateri ukrepi za privabljanje investitorjev, ki se že izvajajo, vendar so usmerjeni predvsem v naložbe v ustanovitev novega podjetja na tujem ali “greenfield” investicije (nacionalna SPOT, Zakon o spodbujanju investicij, gradbena zakonodaja).  Dodatni predlogi Startup skupnosti:   * enotno spletišče startup ekosistema ter privabljanje investitorjev prek investicijskih konferenc * startup hiše v tujini * organizacija startup delegacij na mednarodnih investicijskih dogodkih (Slush, Web Summit, Pioneers, CES, ipd.).   Zapleteno poslovanje in nejasna ter nestabilna pravila pri poslovanju z državnimi organi (FURS, državni regulatorji). | Predvidene aktivnosti:  Slovenski podjetniški sklad in MGRT bosta kot soorganizatorja konference PODIM v mesecu maju zagotovila krepitev investicijskega dela konference in še intenzivnejše promocije v mednarodnem okolju. Investicijski del konference predstavlja odlično priložnost za vabljenje uglednih svetovnih investitorjev v Slovejio.  Prav tako bosta Slovenski podjetniški sklad in MGRT spodbudila nastanek novega investicijskega dogodka v jesenskih mesecih, kjer bi sodelovala kot so-organizatorja.  Najboljšim startupom identificiranim v okviru domačih dogodkov, programov oziroma izborov v soorganizaciji Slovenskega podjetniškega sklada in MGRT, ki so tudi vpisani v startup register, bodo omogočeni organizirani obiski mednarodnih investicijskih dogodkov (Slush, Web Summit, Pioneers, CES, ipd.).  Slovenski podjetniški sklad in MGRT bosta kot soorganizatorja platforme Start:up Slovenija, ki upravlja [www.startup.si](http://www.startup.si) zagotovila še boljše informiranje domače in tuje zaninteresirane javnosti o dogajanju in priložnostih v okviru slovenskega startup ekosistema ter napotkih za učinkovitejše poslovanje startupov v administrativno zahtevnem okolju (napotki za najzahtevnejše administrativne postopke, predstavitev deležnikov startup ekosistema na enem mestu, zbiranje povratnih informacij startupov glede težav s postopki v ekosistemu,…).  Slovenski podjetniški sklad in MGRT bosta aktivno izvedla spodbude podjetij za usposabljanje v tujini v startup vozliščih po svetu s poudarkom na Silicijevi dolini. |

**V NAČRTU ZA PRIPRAVO V LETU 2019/2020**

|  |  |  |  |
| --- | --- | --- | --- |
| **Projekt za odpravo ovire** | **Zap. št. ovire** | **Zaznana ovira startup skupnosti** | **Opis projekta za odpravo ovire in okvirna časovnica** |
| **Priprava mednarodne primerjave olajšav za neformalne in formalne investitorje ter analiza njihovih učinkov** | B.1. | Ni davčnih olajšav za tvegane naložbe investitorjev (pravne in fizične osebe) v startup podjetja. | MGRT pripravi strokovno študijo, ki prikaže mednarodno primerjavo rešitev in izkušenj na področju davčnih olajšav oziroma spodbud za zasebne investitorje ter analizo njihovih učinkov (v državah, kjer so te spodbude v veljavi že več let). |
| **Priprava mednarodne primerjave davčnih olajšav za vsa nova podjetja (tudi startupe)** | B.3. | Ni davčnih olajšav za mlada inovativna podjetja, kot je denimo odlog plačila davka na dobiček po zgledu Estonije, kjer se davek na dobiček prvič plača ob prvem izplačilu dividend. | MGRT pripravi strokovno študijo, ki prikaže mednarodne rešitve pri davčnih olajšavah za nova podjetja. |
| **Priprava mednarodne primerjave rešitev za opcijsko nagrajevanje in obdavčitev nelikvidnih delnic ob prevzemu podjetja** | B.5.  B.6. | Za zagonska podjetja je problematično, da se pri nagrajevanju zaposlenih prek delniških opcij prodaja lastniškega deleža obravnava kot prejemek iz delovnega razmerja in ne kot kapitalski dobiček.  Obdavčenje delnic tujega podjetja, ki ne kotirajo na borzi in so bile pridobljene ob prevzemu podjetja. | MGRT pripravi strokovno študijo, ki prikaže mednarodne rešitve s področja opcijskega nagrajevanja zaposlenih (možnost zaprte delniške družbe) in njihove davčne obravnave. Prav tako se zajame vidik obdavčitve pridobljenih nelikvidnih delnic, ki so bile pridobljene v zameno za prevzem startup podjetja (podjetje prevzemnika še ne kotira na borzi) ter jih lastniki še ne smejo(ker tako določa pogodba o prevzemu) ali ne morejo odprodati (ker so nelikvidne). |
| **Priprava zakona o tehnologijah veriženja blokov ali “blockchain” tehnologijah** | E.3. | Ni regulatorne ureditve področja virtualnih valut. | MGRT pripravi strokovne podlage glede ureditve tehnologij veriženja blokov ali blockchain tehnologij. |

**DRUGE EVIDENTIRANE OVIRE**

|  |  |  |  |
| --- | --- | --- | --- |
| **Projekt za odpravo ovire** | **Zap. št. ovire** | **Zaznana ovira startup skupnosti** | **Opis projekta za odpravo ovire in okvirna časovnica** |
| **Diskusija o problematiki davčnih blaganj in uporabe mednarodnih plačilnih sistemov v Sloveniji (npr. Stripe)** | B.4.  E1. | Davčne blagajne so močno otežila kartično poslovanje, saj zakonodaja tudi plačila s kreditnimi karticami obravnava kot gotovinska plačila.  V Sloveniji ni mogoče uporabljati storitve Google Merchant, ker Amazon Europe ne podpira slovenskih podjetij in ker v Sloveniji ni prisoten plačilni sistem Stripe, kar slovenskim podjetjem onemogoča voditi kampanje na priljubljeni platformi za množično financiranje Kickstarter. | MGRT bo s startup skupnostjo in vsemi vključenimi deležniki vodil razpravo o problematiki davčnih blaganj in uporabe mednarodnih plačilnih sistemov v Sloveniji (npr. Stripe) ter poskušal iskati rešitve. |
| **Diskusija o problematiki uporabe slovenskega jezika** | D.6. | Startup skupnost zaznava problem pri uporabi slovenskega jezika na spletnih straneh podjetij (predvsem tistih, ki so primarno forusirana na tuje trge – npr. globalne spletne trgovine) in pri dajanju navodil za delo tujim delavcem. | MGRT bo z Ministrstvom za kulturo in s startup skupnostjo in vsemi vključenimi deležniki vodil razpravo o problematiki uporabe slovenskega jezika ter poskušal iskati rešitve. |
| **Diskusija glede vodenja evidence obdelave osebnih podatkov** | D.7. | Skladno z Uredbo o varstvu osebnih podatkov (General Data Protection Regulation) in z namenom, da se zagonskim (startup) podjetjem olajša vodenje evidenc, se je pripravil predlog sprememb Zakona o varstvu osebnih podatkov. | MGRT bo s startup skupnostjo in vsemi vključenimi deležniki vodil razpravo o problematiki in z namenom uvedbe izjeme za startup podjetja vpisana v startup register. |
| **Diskusija glede carinskih postopkov za startupe pri uvozu vzorcev** | D.3. | Startup podjetja tarnajo nad predolgimi carinskimi postopki v primeru, ko startup podjetja uvažajo vzorce. | MGRT bo s startup skupnostjo in vsemi vključenimi deležniki vodil razpravo o problematiki carinskih postopkov za startup podjetja pri uvozu vzorcev. |
| **Diskusija glede uvajanja sodobnih izobraževalnih vsebin digitalne pismenosti** | C.4 | Premalo ustreznih izobraževalnih programov, ki odražajo dejanske potrebe trga, določiti ciljne izobraževalne smeri (denimo za razvijalce aplikacij in IKT programe) ter zanje spodbuditi večje zanimanje pri mladih. | MGRT bo s startup skupnostjo in vsemi vključenimi deležniki vodil razpravo o problematiki digitalnega opismenjevanja mladih v okviru izobraževalnega procesa. |
| **Diskusija glede rešitev glede komercializacije tehnologij iz JRO – javnih raziskovalnih organizacij in univerz** | D.5. | Zakonodajne ovire, zaradi katerih fakultete ne morejo biti lastnice podjetij, kar je sicer običajna praksa v uspešnih, podjetniško usmerjenih ameriških in britanskih univerzitetnih središčih. | MGRT bo s startup skupnostjo in vsemi vključenimi deležniki vodil razpravo o problematiki komercializaciji tehnologij iz JRO – javnih raziskovalnih organizacij in univerz. |